**MTÜ KÄSMU LAHE MEREPÄÄSTE PÕHIKIRI**

**1. Üldsätted**

1.1. Mittetulundusühingu nimi on MTÜ Käsmu Lahe Merepääste (edaspidi "ühing").

1.3. Ühingu aadress on Põllu 17, Käsmu 45601 ja asukoht Eesti Vabariik.

1.4. Ühing on eraõiguslik juriidiline isik, kes juhindub oma tegevuses Eesti Vabariigi seadustest, asutamislepingust, käesolevast põhikirjast ja muudest õigusaktidest.

1.5. Ühing on asutatud määramata ajaks.

1.6. Ühingu tegevuse põhimõteteks on:

1) liikmelisuse vabatahtlikkus ja mitteüleantavus;

2) liikmete hääleõiguse võrdsus;

3) liikmete ainult põhikirjast tulenevad kohustused ühingu ees;

4) liikmete õigus avalduse alusel ühingust välja astuda;

4) liikmete vahel mittejaotatava vara, tulu, kasumi ja kapitali olemasolu.

1.7. Ühing võib omada varalisi ja mittevaralisi õigusi ning kanda kohustusi. Ühingul on vara, iseseisev bilanss, pangakonto ja sümboolika.

1.8. Ühingul on õigus avada ja sulgeda kontosid ja arveid pankades ja krediidiasutustes nii kodu- kui välismaal.

1.9. Ühing rajab oma suhted riiklike ja teiste institutsioonidega nii kodu- kui välismaal enamasti lepingulistel alustel.

1.10. Ühingu tegevust juhib juhatus.

**2. Ühingu põhieesmärk ja ülesanded**

2.1. Ühingu tegevuse põhieesmärgiks on veeohutuse tagamine Käsmu lahel ning selle laiemas ümbruses.

2.2. Ühingu ülesanneteks on eelnimetatust huvitatud inimeste koondamine ning ühendamine, neile sobiliku tegevuse leidmine ja selleks vahendite hankimine.

2.3. Põhieesmärgi saavutamiseks ja ülesannete täitmiseks ühing:

1) Hangib toetuste ning liikmete vahendite eest vajalikud vahendid veeohutuse tagamiseks Käsmu lahel ja selle laiemas ümbruses.

2) Arendab koostööd teiste organisatsioonidega, omavalitsustega, äriühingutega ja üksikisikutega nii kodu- kui välismaal.

3) Viib läbi veeohutuse, vetelpääste jm temaatilisi üritusi ning osaleb teistel üritustel.

4) Tööks vajalike vahendite hankimise eesmärgil viib läbi tasulisi üritusi ja kursuseid, annab välja trükiseid, annab ja võtab üürile ruume ja vahendeid, teostab muid tehinguid ühingu kasutuses ja omanduses oleva ning tema põhieesmärgi saavutamiseks vajaliku varaga.

5) Korraldab ja juhendab õppekäike, paadiretki, matku, turismireise nii kodu- kui välismaal.

6) Töötab välja, teostab ja koordineerib kultuuri-, haridus-, majandusalaseid jms projekte.

7) Hangib ja levitab teavet koostöövõimaluste kohta.

8) Võtab vastu annetusi, toetusi ja kingitusi ning määrab stipendiume, auhindu ja kingitusi.

9) Korraldab tuluüritusi (näitusmüügid, loteriid, laadad, konverentsid, messid jms).

10) Annab tasuta ja tasu eest veeohutus-, vetelpääste jm konsultatsioone.

11) Organiseerib ühiskondliku maa ja objektide korrastamist ja heakorda.

12) Arendab muud põhikirjaga kooskõlas olevat tegevust.

**3. Ühingu liikmeks vastuvõtmise, ühingust väljaastumise ja väljaarvamise tingimused ja kord**

3.1. Ühingu liikmeks vastuvõtmine toimub füüsilise või juriidilise isiku kirjaliku avalduse alusel ühingu juhatuse otsusega.

3.2. Ühingu liikmeks astumise avalduse vaatab juhatus läbi ühe kuu jooksul arvates avalduse laekumise päevast. Ühingu liikmeks vastuvõtmise päevaks loetakse vastava otsuse tegemise päeva. Ühingu liikmeks vastuvõtmisest teatatakse taotlejale kümne päeva jooksul vastava otsuse tegemise päevast.

3.3. Ühingu liikmete arvestust peab ühingu juhatus.

3.4. Ühingu liige maksab ühingusse vastuvõtmisel ühekordselt ühingu sisseastumismaksu ja ühingu liikmeks oleku ajal ühingu liikmemaksu. Sisseastumis- ja liikmemaksu suuruse ja maksmise korra kehtestab ühingu liikmete üldkoosolek (edaspidi "üldkoosolek"). Maksude vastuvõtmise ja arvestusega tegeleb ühingu juhatus (edaspidi "juhatus").

3.5. Ühingu liikmeks vastuvõtmisest võib juhatus keelduda. Ühingu liikmeks vastuvõtmisest keeldumise otsuses peab olema nimetatud keeldumise põhjus.

3.6. Ühingu liikmeks vastuvõtmisest keeldumise otsuse ärakiri saadetakse kolme päeva jooksul arvates otsuse tegemise päevast isikule, kelle avaldust ei rahuldatud.

3.7. Ühingu liikmeks vastuvõtmisest keeldumise otsuse peale, mille on teinud juhatus, võib taotleja nõuda, et tema liikmeks vastuvõtmise otsustab üldkoosolek. Vastava taotluse võib isik esitada ühe kuu jooksul, arvates temale eitava otsuse teatavaks saamise päevast. Üldkoosolek peab taotluse läbi vaatama ja tegema otsuse taotluse laekumisele järgneval üldkoosolekul. Üldkoosoleku toimumise aja ja koha teatab juhatus taotluse esitajale kirjalikult. Taotluse esitanud isiku puudumine tema taotluse läbivaatamiselt ei takista selle läbivaatamist. Üldkoosoleku otsuse ärakirja saadab juhatus taotluse esitanud isikule kolme päeva jooksul, arvates otsuse tegemise päevast. Liikmeks vastuvõtmisest keeldumise otsuse peale on isikul õigus edasi kaevata seadusega kehtestatud korras.

3.8. Ühingu liikmel on õigus juhatusele esitatud kirjaliku avalduse alusel ühingust välja astuda ühingu majandusaasta lõpul, olles sellest kirjaliku avaldusega üks kuu ette teatanud. Juhatus selgitab ühingu ja liikme vahelised varalised suhted ning rahuldab avalduse hiljemalt ühe kuu jooksul arvates ühingu majandusaasta lõpust. Enne ühingust väljaastumist täidab liige kõik oma kohustused ühingu ees. Isiku vastutus ühingu kohustuste eest on määratud põhikirja punktis 4.4.

3.9. Ühingust väljaastumise kohta tehtud otsuse ärakirja saadab juhatus isikule kümne päeva jooksul arvates otsuse vastuvõtmise päevast.

3.10. Isik loetakse ühingust väljaastunuks juhatuse poolt vastava otsuse tegemise päevast.

3.11. Ühingu juhatusel on õigus ühingu liige ühingust välja arvata tema poolt ühingu kahjustamise tõttu või kui ta ei täida ühingu liikme kohustusi. Füüsilise isiku liikmelisus ühingus lõpeb isiku surmapäevast. Juriidilise isiku lõppemise, ühinemise või jaotumisega lõpeb ka tema liikmelisus ühingus. Juriidilise isiku liikmelisus ühingus säilib tema ümberkujundamisel.

3.12. Ühingu liige võidakse ühingust välja arvata, kui ta:

1) ei tasu kindlaksmääratud ajaks ettenähtud liikmemaksu või sisseastumismaksu;

2) ei täida või rikub süstemaatiliselt ühingu põhikirja;

3) kahjustab ühingu nime või ühingut ennast olulisel määral;

4) on esitanud ühingusse vastuvõtmisel teadlikult ebaõigeid andmeid, mille tõttu tema vastuvõtmine ühingu liikmeks ei olnud õiguspärane.

3.13. Liikmelisust ühingus ja liikmeõiguse teostamist ei saa üle anda ega pärandada.

3.14. Isikul, kelle liikmelisus ühingus on lõppenud, ei ole õigusi ühingu varale.

**4. Ühingu liikme õigused, kohustused ja varaline vastutus**

4.1. Isikul tekivad ühingu liikme õigused arvates tema ühingu liikmeks vastuvõtmise päevast.

4.2. Ühingu liikmel on õigus:

1) osaleda ühingu töös ja üritustel;

2) osa võtta üldkoosolekust;

3) valida ja olla valitud ühingu juhtimis- ja kontrollorganitesse;

4) saada teavet ühingu tegevuse kohta;

5) kasutada võimaluse korral ja vastavalt juhatuse poolt kehtestatud tingimustele ühingu vara;

6) juhatuse otsusel ühingust väljaarvamise korral vastava taotluse esitamisel taotleda enda liikmeks ennistamist üldkoosolekul;

7) astuda ühingust välja;

8) kasutada muid põhikirjas ettenähtud õigusi.

4.3. Ühingu liige on kohustatud:

1) täitma ühingu põhikirja ning üldkoosoleku ja juhatuse otsuseid;

2) õigeaegselt tasuma liikmemaksu üldkoosoleku poolt kehtestatud suuruses ja tähtajal;

3) kui ühingu liige ei ole aasta lõpuks tasunud liikmemaksu, peatatakse tema osalemine ühingu liikmena kuni liikmemaksu tasumiseni;

4.4. Ühingu liige vastutab:

1) ühingu kohustuste eest oma ühe aasta liikmemaksu piires;

2) käesoleva punkti alapunktis üks märgitud piirides ka nende kohustuste eest, mis on ühingul tekkinud enne tema ühingu liikmeks astumist.

4.5. Ühingu liikmel on õigus töötada ühingus ja saada selle eest tasu. Liikme töösuhted ühinguga reguleeritakse vastavalt seadusele.

**5. Ühingu vara**

5.1. Ühingu vara tekib:

1) sisseastumis- ja liikmemaksudest;

2) annetustest ja sihteraldistest;

3) ühingu vara kasutamisest;

4) tegevusest saadavast tulust;

5) ühingu liikmete sõlmitavatest lepingutest, kui need on kooskõlastatud juhatusega;

6) muudest allikatest, mis ei ole vastuolus ühingu põhikirjaga.

5.2. Sisseastumismaks ja liikmemaks on rahalised ja mitterahalised maksed, mille tasumisega ühingu liige võtab osa ühingu vara moodustamisest. Isikul on õigus maksta sisseastumismaksu ja liikmemaksu mitterahalises vormis ühingu juhatuse poolt kehtestatud korras.

5.3. Mitterahaline sisseastumis- või liikmemaks vormistatakse eraldi lepinguga ühingu esindaja ja ühingu liikme vahel. Lepingus fikseeritakse mitterahalise makse rahaline väärtus.

5.4. Maksude tasumise arvestust peab ühingu juhatus.

5.5. Kui ühingu liige jätab oma kohustused ühingu suhtes täitmata, on ühingul õigus arvestada tema kohustuste katteks tema liikmemaks ja nõuda liikmemaksu täiendavat tasumist.

5.6. Ühingul on reservkapital, mille suuruse, moodustamise ja kasutamise korra määrab üldkoosolek.

5.7. Ühing ekspluateerib ja remondib tema valduses või omandis olevat vara täieliku isemajandamise põhimõttel ja lepinguvabaduse tingimustes.

**6. Ühingu juhtimine**

6.1. Ühingu kõrgeim organ on ühingu liikmete üldkoosolek. Üldkoosolekust võivad osa võtta kõik ühingu liikmed.

6.2. Üldkoosoleku pädevusse kuulub:

1) ühingu põhikirja muutmine;

2) eesmärgi muutmine;

3) majandusaasta aruande ja bilansi läbivaatamine ja kinnitamine;

4) sisseastumis- ja liikmemaksu suuruse ja maksmise korra kehtestamine;

5) reservkapitali moodustamine;

6) juhatuse liikmete määramine;

7) ühingu ühinemise, jagunemise ja lõpetamise otsustamine;

8) juhatuse liikmega tehingu tegemise või tema vastu nõude esitamise otsustamine ja selles tehingus või nõudes ühingu esindaja määramine;

9) muude ühingu tegevusega seotud küsimuste otsustamine, mis ei ole seaduse või põhikirjaga antud teiste organite pädevusse.

6.3. Üldkoosolekud on korralised ja erakorralised. Ühingu juhatus kutsub korralise üldkoosoleku kokku vastavalt vajadusele, kuid vähemalt üks kord aastas.

6.4. Erakorralise üldkoosoleku kutsub kokku juhatus, kui seda on nõudnud kirjalikult ja põhjust ära näidates vähemalt 1/10 ühingu liikmetest.

6.5. Üldkoosoleku kokkukutsumisest teatab juhatus ühingu liikmetele kirjalikult ette vähemalt kümme päeva enne koosoleku toimumist. Üldkoosoleku kokkukutsumise teates peab olema märgitud koosoleku toimumise koht, aeg ja koosoleku päevakord.

6.6. Üldkoosolek on otsustusvõimeline, kui sellest võtab osa vähemalt üle poole ühingu liikmetest. Kui üldkoosolek ei ole otsustusvõimeline, kutsub juhatus kolme nädala jooksul kokku sama päevakorraga uue koosoleku. Uus üldkoosolek on otsustusvõimeline, kui sellest võtab osa vähemalt kaks liiget.

6.7. Ühingu igal liikmel on üks hääl.

6.8. Üldkoosoleku otsused võetakse vastu koosolekul osalenud liikmete või nende esindajate poolthäälteenamusega.

6.9. Otsused põhikirja muutmise ning ühingu ühinemise või jagunemise kohta on vastu võetud, kui selle poolt on hääletanud ¾ üldkoosolekus osalenud liikmetest või nende esindajatest.

6.10. Põhikirjas ettenähtud ühingu eesmärgi muutmiseks on vajalik 9/10 ühingu liikmete nõusolek.

Muutmist otsustanud üldkoosolekul mitteosalevate liikmete nõusolek peab olema esitatud kirjalikult.

6.11. Ühingu lõpetamise otsus on vastu võetud, kui selle poolt on hääletanud kõik üldkoosolekul osalenud või esindatud liikmed.

6.12. Hääletamine üldkoosolekul toimub avalikult. Hääletamine toimub salajaselt, kui kasvõi üks üldkoosolekust osavõtja avaldab selleks soovi.

6.13. Üldkoosoleku kohta koostatakse protokoll, millele kirjutavad alla koosoleku juhataja ja protokollija.

6.14. Ühingul on juhatus, mis juhib ja esindab ühingut. Juhatusel on vähemalt üks kuni viis liiget, kes määratakse asutamisel asutajaliikmete poolt ja edaspidi üldkoosoleku poolt tähtajaga kuni kolm aastat ühingu liikmete hulgast. Juhatuse igal liikmel on õigus esindada ühingut kõigis õigustoimingutes.

Juhatus võib ühingu kinnisasja võõrandada või asjaõigusega koormata üldkoosoleku otsuse alusel ja selles ettenähtud tingimustel. Ühing hüvitab juhatuse liikmele tema poolt ülesannete täitmisel tehtud vajalikud kulutused. Juhatuse liikme võib tagasi kutsuda tema kohustuste olulisel määral täitmata jätmise või võimetuse korral ühingut juhtida. Juhatuse liikmel on õigus panna kohustuste täitmine kolmandale isikule, kuid ainult tema nõusoleku korral.

6.15. Juhatuse pädevusse kuulub:

1) liikmete ühingusse vastuvõtmine ja väljaarvamine;

2) liikmete arvestus;

3) ühingu töötajate tööle võtmine ja vabastamine;

4) lepingute sõlmimine;

5) sisseastumis- ja liikmemaksude tasumise arvestuse pidamine;

6) ühingu raamatupidamise korraldamine vastavalt raamatupidamise seadusele, olles aruandekohustuslik ainult üldkoosoleku ees;

7) majandusaasta tegevusaruande, raamatupidamise aastaaruande ja bilansi koostamine ning esitamine üldkoosolekule;

8) edasilükkamatute ja kiireloomuliste teadete avalikustamine üleriigiliste meediakanalite kaudu;

9) edasilükkamatute kiirete toimingute puhul otsuse tegemine;

10) ühingu liikmetele vajaliku teabe andmine ühingu juhtimise kohta ja vastava aruande esitamine, kui üldkoosoleku otsus seda nõuab;

11) muude küsimuste otsustamine, mis ei kuulu üldkoosoleku ainupädevusse.

6.16. Juhatuse koosolekud kutsutakse kokku vähemalt üks kord poolaastas. Juhatus on otsustusvõimeline, kui koosolekust võtab osa üle poole juhatuse liikmetest. Juhatuse koosoleku kohta koostatakse protokoll. Juhatuse otsusele kirjutavad alla kõik koosolekust osavõtnud juhatuse liikmed.

**7. Ühingu raamatupidamine**

7.1. Ühingu raamatupidamist korraldab juhatus vastavalt raamatupidamise seadusele.

7.2. Ühingu majandusaasta algab 1. jaanuaril ja lõpeb 31. detsembril. Pärast majandusaasta lõppu koostab juhatus raamatupidamise aastaaruande ja tegevusaruande seaduses sätestatud korras.

Juhatus esitab aruanded üldkoosolekule kuue kuu jooksul, arvates majandusaasta lõppemisest.

7.3. Majandusaasta aruande kinnitamise otsustab üldkoosolek. Kinnitatud majandusaasta aruandele kirjutavad alla kõik juhatuse liikmed.

**8. Muud tingimused**

8.1. Ühing lõpetatakse:

1) üldkoosoleku otsusega, kui selle poolt on hääletanud kõik üldkoosolekul osalenud või esindatud liikmetest;

2) liikmete arvu vähenemisel alla kahe või muu seaduses sätestatud suuruse.

8.2. Kui käesolev põhikiri on vastuolus seaduses sätestatuga, kohaldatakse seaduses sätestatut.

**9. Ühingu vara jaotus ühingu lõpetamise korral**

9.1. Vara jagamisel ühingu tegevuse lõpetamise korral määratakse õigustatud isikud

üldkoosoleku otsusega.

Kinnitatud 08.04.2017 asutajaliikmete koosoleku otsusega.